Document ID: 31996D0510

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1996 για καθορισμό των ζωοτεχνικών και γενεαλογικών πιστοποιητικών εισαγωγής ζώων αναπαραγωγής, του σπέρματος, των ωαρίων και των εμβρύων τους (Κείμενο που παρουσιάζει ενδιαφέρον για τον ΕΟΧ) (96/510/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 94/28/ΕΚ του Συμβουλίου, της 23ης Ιουνίου 1994, για τον καθορισμό των γενικών αρχών σχετικά με τους ζωοτεχνικούς και γενεαλογικούς όρους που εφαρμόζονται κατά τις εισαγωγές, προελεύσεως τρίτων χωρών, ζώων, του σπέρματος, των ωαρίων και των εμβρύων τους (1), και ιδίως το άρθρο 4 δεύτερη και τρίτη περίπτωση, το άρθρο 5 δεύτερη και τρίτη περίπτωση, το άρθρο 6 δεύτερη περίπτωση και το άρθρο 7 δεύτερη περίπτωση, Εκτιμώντας: ότι η Επιτροπή θα πρέπει να συντάξει το γενεαλογικό και ζωοτεχνικό πιστοποιητικό που πρέπει να συνοδεύει τα ζώα αναπαραγωγής, το σπέρμα, τα ωάρια και τα έμβρυά τους κατά την εισαγωγή τους στην Κοινότητα 7 ότι οι πληροφορίες που εμφαίνονται στα πιστοποιητικά αυτά αποτελεί τη βάση για την εγγραφή ή καταχώρησή τους σε κοινοτικό γενεαλογικό βιβλίο ή μητρώο 7 ότι, σύμφωνα με το άρθρο 1 της οδηγίας 94/28/ΕΚ, είναι δυνατόν να εισάγονται ζώα αναπαραγωγής, μόνο εφόσον είναι εγγεγραμμένα ή καταχωρημένα σε γενεαλογικό βιβλίο ή μητρώο που τηρείται από αρχή η οποία περιλαμβάνεται σε κατάλογο, όπως αναφέρεται στο άρθρο 3 της οδηγίας 94/28/ΕΚ 7 εντούτοις, εν αναμονή της κατάρτισης αυτού του καταλόγου, είναι αναγκαίο να καθοριστούν τα γενεαλογικά και ζωοτεχνικά πιστοποιητικά 7 ότι, λόγω των ιδιομορφιών οι οποίες χαρακτηρίζουν κάθε ζωικό είδος, καθώς και το αντίστοιχο σπέρμα, τα ωάρια και τα έμβρυα, είναι αναγκαίο να καθοριστούν πιστοποιητικά για καθαρόαιμα ζώα αναπαραγωγής, για υβριδικούς χοίρους αναπαραγωγής, για ζώα που κυοφορούν, για σπέρμα, ωάρια και έμβρυα 7 ότι, εν αναμονή της απόφασης η οποία πρέπει να εκδοθεί σύμφωνα με το δεύτερο εδάφιο του άρθρου 5 της οδηγίας 94/28/ΕΚ, είναι δυνατόν να εισάγεται μόνο σπέρμα που προέρχεται από ζώο που έχει υποβληθεί σε δοκιμές απόδοσης και που έχει αποτελέσει αντικείμενο εκτίμησης της γενετικής του αξίας 7 ότι ορισμένες από τις πληροφορίες που αφορούν τον παραλήπτη, περιλαμβάνονται ήδη στα υγειονομικά πιστοποιητικά που απαιτούνται για την εισαγωγή ζώων, σπέρματος, ωαρίων και εμβρύων 7 ότι, επομένως, αυτές οι πληροφορίες δεν θα περιληφθούν στα γενεαλογικά και ζωοτεχνικά πιστοποιητικά 7 ότι το υπόδειγμα και οι ενδείξεις που πρέπει να αναφέρονται στη γενεαλογική και ζωοτεχνική πιστοποίηση των ζώων αναπαραγωγής, το σπέρμα, τα ωάρια και τα έμβρυά τους για την εμπορία τους εντός της Κοινότητας, έχουν ήδη θεσπισθεί με τις αποφάσεις 86/404/ΕΟΚ (2), 88/124/ΕΟΚ (3), 89/503/ΕΟΚ (4), 89/506/ΕΟΚ (5), 90/258/ΕΟΚ (6), 93/623/ΕΟΚ (7) και 96/80/ΕΚ (8) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης ζωοτεχνικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το πιστοποιητικό το οποίο αναφέρεται στο άρθρο 4 δεύτερο εδάφιο της οδηγίας 94/28/ΕΚ του Συμβουλίου, πρέπει να είναι σύμμορφο: - στην περίπτωση καθαρόαιμων βοοειδών αναπαραγωγής, καθαρόαιμων χοίρων αναπαραγωγής, καθαρόαιμων προβάτων και αιγών αναπαραγωγής, με το υπόδειγμα του παραρτήματος Ι, - στην περίπτωση υβριδικών χοίρων αναπαραγωγής, με το υπόδειγμα του παραρτήματος ΙΙ, - στην περίπτωση καταχωρημένων ιπποειδών, με το έγγραφο αναγνώρισης το οποίο ορίζεται στην απόφαση 93/623/ΕΟΚ. Άρθρο 2 Επιπλέον, σε περίπτωση που τα ζώα τα οποία αναφέρονται στο άρθρο 1 κυοφορούν, το πιστοποιητικό τους πρέπει να συνοδεύεται από ένα πιστοποιητικό σύμμορφο με το υπόδειγμα του παραρτήματος ΙΙΙ. Άρθρο 3 Το πιστοποιητικό σπέρματος το οποίο αναφέρεται στο άρθρο 5 τρίτο εδάφιο της οδηγίας 94/28/ΕΚ, πρέπει να είναι σύμμορφο με το υπόδειγμα του παραρτήματος IV. Άρθρο 4 Το πιστοποιητικό ωαρίων το οποίο αναφέρεται στο άρθρο 6 δεύτερο εδάφιο της οδηγίας 94/28/ΕΚ, πρέπει να είναι σύμμορφο με το υπόδειγμα του παραρτήματος V. Άρθρο 5 Το πιστοποιητικό εμβρύων το οποίο αναφέρεται στο άρθρο 7 δεύτερο εδάφιο της οδηγίας 94/28/ΕΚ, πρέπει να είναι σύμμορφο με το υπόδειγμα του παραρτήματος VI. Άρθρο 6 Τα στοιχεία που αναφέρονται στα πιστοποιητικά τα οποία προβλέπονται στα άρθρα 1 έως 5 μπορούν να περιλαμβάνονται στα έγγραφα που συνοδεύουν τα ζώα, τα σπέρματα, τα ωάρια και τα έμβρυα. Στην περίπτωση αυτή, οι αρχές πρέπει να πιστοποιούν ότι τα στοιχεία αναφέρονται στα εν λόγω έγγραφα με τον ακόλουθο τύπο: «Ο υπογράφων πιστοποιεί ότι τα έγγραφα αυτά περιλαμβάνουν τα στοιχεία που προβλέπονται στην απόφαση 96/510/ΕΚ της Επιτροπής.» Άρθρο 7 Η παρούσα απόφαση εφαρμόζεται από την 1η Αυγούστου 1997. Άρθρο 8 Η παρούσα απόφαση απευθύνεται στα κράτη μέλη. Βρυξέλλες, 18 Ιουλίου 1996.

Classification Labels:
986
703
36
105

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "105": "ΚΤΗΝΟΤΡΟΦΙΑ"}

EuroVoc IDs (Original): 614
2711
711
3941

EuroVoc IDs (Expanded): 614
2711
711
3941

Dataset Source: meu

Split: train